ระเบียบคณะกรรมการผู้สูงอายุแห่งชาติระเบียบคณะกรรมการผู้สูงอายุแห่งชาติว่าด้วยการบริหารกองทุนการรับเงิน การจ่ายเงิน การเก็บรักษาเงินการจัดหาผลประโยชน์และการจัดการกองทุนผู้สูงอายุพ.ศ. ๒๕๔๘ อาศัยอำนาจตามความในมาตรา๙ (๔) (๗) และมาตรา ๒๓ แห่งพระราชบัญญัติผู้สูงอายุ พ.ศ. ๒๕๔๖ คณะกรรมการส่งเสริมและประสานงานผู้สูงอายุแห่งชาติปฏิบัติหน้าที่คณะกรรมการผู้สูงอายุแห่งชาติ โดยความเห็นชอบของกระทรวงการคลังจึงได้กำหนดระเบียบว่าด้วยการบริหารกองทุน การรับเงิน การจ่ายเงินการเก็บรักษาเงิน การจัดหาผลประโยชน์ และการจัดการกองทุนผู้สูงอายุไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการผู้สูงอายุแห่งชาติว่าด้วยการบริหารกองทุน การรับเงิน การจ่ายเงิน การเก็บรักษาเงินการจัดหาผลประโยชน์ และการจัดการกองทุนผู้สูงอายุ พ.ศ. ๒๕๔๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ผู้อำนวยการสำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส คนพิการ และผู้สูงอายุ เป็นผู้รักษาการตามระเบียบนี้และมีอำนาจกำหนดวิธีปฏิบัติตลอดจนกำหนดแบบเอกสารต่าง ๆเพื่อให้เป็นไปตามระเบียบนี้หมวด ๑ข้อความทั่วไป ข้อ๔ ในระเบียบนี้ผู้สูงอายุหมายความว่า บุคคลซึ่งมีอายุเกินหกสิบปีบริบูรณ์ขึ้นไปและมีสัญชาติไทยกองทุน หมายความว่า กองทุนผู้สูงอายุคณะกรรมการ หมายความว่าคณะกรรมการผู้สูงอายุแห่งชาติคณะกรรมการบริหารกองทุน หมายความว่าคณะกรรมการบริหารกองทุนผู้สูงอายุผู้อำนวยการ หมายความว่าผู้อำนวยการสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุสำนักงาน หมายความว่าสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ และให้หมายความรวมถึงสำนักงานพัฒนาสังคมและความมั่นคงของมนุษย์จังหวัดหมวด ๒การบริหารกองทุนผู้สูงอายุ ข้อ๕ กองทุนมีวัตถุประสงค์เพื่อเป็นทุนใช้จ่ายเกี่ยวกับการคุ้มครอง การส่งเสริมและการสนับสนุนผู้สูงอายุตามพระราชบัญญัติผู้สูงอายุ พ.ศ. ๒๕๔๖ข้อ๖ คณะกรรมการบริหารกองทุน ประกอบด้วยปลัดกระทรวงการพัฒนาสังคมและความมั่นคงของมนุษย์ เป็นประธานกรรมการผู้อำนวยการสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ เป็นรองประธานกรรมการ ผู้แทนกระทรวงสาธารณสุข ผู้แทนสำนักงบประมาณผู้แทนกรมบัญชีกลาง และผู้ทรงคุณวุฒิซึ่งคณะกรรมการแต่งตั้งจำนวนห้าคน ในจำนวนนี้ต้องเป็นผู้แทนองค์กรของผู้สูงอายุจำนวนหนึ่งคนผู้แทนองค์กรเอกชนที่เกี่ยวข้องกับงานในด้านการคุ้มครอง การส่งเสริมและการสนับสนุนสถานภาพ บทบาท และกิจกรรมของผู้สูงอายุจำนวนหนึ่งคนและผู้มีความรู้ความเชี่ยวชาญในการระดมทุนจำนวนหนึ่งคน เป็นกรรมการและให้ผู้อำนวยการสำนักส่งเสริมและพิทักษ์ผู้สูงอายุ เป็นกรรมการและเลขานุการข้อ๗ คณะกรรมการบริหารกองทุนมีอำนาจและหน้าที่ ดังต่อไปนี้(๑)บริหารกองทุน รวมทั้งดำเนินการเกี่ยวกับการจัดหาผลประโยชน์และการจัดการกองทุนให้เป็นไปตามระเบียบที่คณะกรรมการกำหนด(๒)พิจารณาอนุมัติการจ่ายเงิน เพื่อการคุ้มครอง การส่งเสริมและการสนับสนุนผู้สูงอายุตามระเบียบที่คณะกรรมการกำหนด(๓)รายงานสถานะการเงินและการบริหารกองทุนต่อคณะกรรมการตามระเบียบที่คณะกรรมการกำหนดหมวด ๓การรับเงิน การจ่ายเงินและการเก็บรักษาเงิน ข้อ๘ให้เปิดบัญชีกองทุนไว้ที่กรมบัญชีกลาง กระทรวงการคลังหรือสำนักงานคลังจังหวัด แล้วแต่กรณี เรียกว่า บัญชีกองทุนผู้สูงอายุข้อ๙เพื่อความคล่องตัวในการบริหารงานกองทุนและมีความจำเป็นกองทุนสามารถเปิดบัญชีเงินฝากไว้ ณ ธนาคารที่เป็นรัฐวิสาหกิจทั้งในส่วนกลางและส่วนภูมิภาคชื่อบัญชีเดียวกันกับข้อ ๘ เพื่อใช้จ่ายตามแผนงานประจำปีได้หรือภายในวงเงินและเงื่อนไขที่คณะกรรมการกำหนดโดยความเห็นชอบของกระทรวงการคลังข้อ๑๐เงินที่จะเข้าบัญชีกองทุนผู้สูงอายุ ได้แก่(๑)เงินทุนประเดิมที่รัฐบาลจัดสรรให้(๒)เงินที่ได้รับจากงบประมาณรายจ่ายประจำปี(๓)เงินหรือทรัพย์สินที่มีผู้บริจาคหรือมอบให้(๔)เงินอุดหนุนจากต่างประเทศหรือองค์การระหว่างประเทศ(๕)เงินหรือทรัพย์สินที่ตกเป็นของกองทุนหรือที่กองทุนได้รับตามกฎหมายหรือโดยนิติกรรมอื่น(๖) ดอกผลที่เกิดจากเงินหรือทรัพย์สินของกองทุนข้อ๑๑ ให้กองทุนผู้สูงอายุรับเงินตามข้อ๑๐ (๑) และ (๒) นำฝากเข้าบัญชีกองทุนผู้สูงอายุกรมบัญชีกลางข้อ๑๒ เงินที่ได้รับตามข้อ ๑๐ (๓) (๔)(๕) และ (๖) ในส่วนกลาง ให้นำส่งเข้าบัญชีกองทุนผู้สูงอายุที่เปิดไว้ ณ ธนาคารในส่วนกลางตามข้อ๙ ภายในสามวันทำการนับแต่วันที่ได้รับเงิน หากได้รับเงินในวันเดียวเกินกว่าหนึ่งหมื่นบาทให้นำฝากธนาคารในวันรุ่งขึ้นนับจากวันที่ได้รับเงินในส่วนภูมิภาคให้นำส่งเข้าบัญชีกองทุนผู้สูงอายุที่เปิดไว้ ณ ธนาคารตามวรรคหนึ่งภายในสามวันทำการนับแต่วันที่ได้รับเงิน ถ้าวันใดได้รับเงินเกินกว่าหนึ่งหมื่นบาท ให้นำส่งโดยด่วนอย่างช้าในวันทำการรุ่งขึ้นหรือให้นำส่งสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ ภายในระยะเวลาเช่นเดียวกันเพื่อนำเข้าบัญชีกองทุนผู้สูงอายุที่ฝากไว้ที่ธนาคารต่อไปข้อ๑๓ เงินและดอกผลที่กองทุนได้รับไม่ต้องนำส่งกระทรวงการคลังเป็นรายได้แผ่นดินข้อ๑๔ การใช้จ่ายกองทุน ให้ใช้จ่ายภายใต้วัตถุประสงค์ข้อ๕ โดยให้ใช้จ่ายตามรายการ ดังต่อไปนี้(๑)จ่ายเป็นเงินสนับสนุนแผนงานและโครงการในการส่งเสริมการพัฒนาตนเอง ทั้งทางด้านการศึกษาสังคม ศาสนา ข้อมูลข่าวสาร อาชีพ การมีส่วนร่วมในกิจกรรมทางสังคมการส่งเสริมบทบาทอาสาสมัคร การรวมกลุ่มในลักษณะเครือข่ายชุมชน(๒)จ่ายเป็นเงินช่วยเหลือผู้สูงอายุที่ได้รับอันตรายจากการถูกทารุณกรรมหรือถูกแสวงหาประโยชน์โดยมิชอบด้วยกฎหมาย หรือถูกทอดทิ้งรวมทั้งประสบปัญหาความเดือดร้อนเรื่องที่พัก อาหาร หรือเครื่องนุ่งห่ม เป็นต้น(๓)จ่ายเป็นเงินกู้ให้ผู้สูงอายุได้กู้ยืมเงินเพื่อเป็นทุนประกอบอาชีพ(๔)จ่ายเป็นเงินอุดหนุนองค์กรที่ดำเนินการเกี่ยวกับการให้คำแนะนำปรึกษาหรือดำเนินการอื่นที่เกี่ยวข้องในทางคดี รวมทั้งการแก้ไขปัญหาครอบครัว(๕)จ่ายเป็นค่าใช้จ่ายในการดำเนินงานของกองทุนผู้สูงอายุ เช่น การบริหารกองทุนการจัดหาผลประโยชน์ การติดตามประเมินผลและตรวจสอบการดำเนินงานของกองทุน(๖) จ่ายเป็นค่าใช้จ่ายในเรื่องอื่น ๆเพื่อการคุ้มครอง ส่งเสริม และสนับสนุนตามที่คณะกรรมการกำหนดข้อ๑๕ให้ผู้อำนวยการสำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส คนพิการ และผู้สูงอายุ หรือผู้ซึ่งผู้อำนวยการมอบหมายสั่งจ่ายเงินกองทุนหลังจากได้รับการอนุมัติจากคณะกรรมการบริหารกองทุนแล้วข้อ๑๖ ให้สำนักงานเป็นหน่วยงานทำหน้าที่ควบคุมรับผิดชอบการจ่ายเงินกองทุนข้อ๑๗ ในการจ่ายเงิน ให้มีหลักฐานการจ่ายเก็บรักษาไว้ให้สำนักงานการตรวจเงินแผ่นดินตรวจสอบตามระเบียบของทางราชการด้วยข้อ๑๘ การรับเงิน การจ่ายเงินการเก็บรักษาเงิน หรือการปฏิบัติอื่นใดที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมหากไม่สามารถปฏิบัติตามระเบียบของราชการได้ ให้ทำความตกลงกับกระทรวงการคลังหมวด ๔การจัดหาผลประโยชน์ของกองทุน ข้อ๑๙ ให้นำเงินกองทุนไปหาผลประโยชน์ได้ดังนี้(๑)ฝากไว้กับธนาคารที่เป็นรัฐวิสาหกิจ(๒)ซื้อพันธบัตรรัฐบาล(๓)ซื้อตราสารการเงินอื่นตามที่กระทรวงการคลังเห็นชอบ(๔)ดำเนินการอื่นตามที่คณะกรรมการกำหนดโดยความเห็นชอบของกระทรวงการคลังหมวด ๕การจัดการกองทุน ข้อ๒๐ การบัญชีให้จัดทำตามหลักบัญชีคู่เกณฑ์คงค้าง ตามหลักการและนโยบายบัญชีสำหรับหน่วยงานภาครัฐ ผังบัญชีมาตรฐาน และมาตรฐานรายงานการเงินสำหรับหน่วยงานภาครัฐที่กระทรวงการคลังประกาศกำหนดการปิดบัญชีให้กระทำปีละครั้งโดยถือปีงบประมาณเป็นรอบปีบัญชี และให้จัดทำงบการเงิน พร้อมทั้งรายละเอียดประกอบส่งสำนักงานการตรวจเงินแผ่นดินเพื่อตรวจสอบและรับรองภายในเก้าสิบวันนับตั้งแต่วันสิ้นปีงบประมาณเมื่อสำนักงานการตรวจเงินแผ่นดินตรวจสอบรับรองแล้วให้ส่งสำเนาการเงินดังกล่าวให้กรมบัญชีกลางและสำนักงบประมาณทราบต่อไปข้อ๒๑ให้สำนักงานเป็นหน่วยงานจัดทำรายงานรับจ่ายเงินและยอดคงเหลือของกองทุนเสนอคณะกรรมการบริหารกองทุนและส่งสำเนากรมบัญชีกลางปีละหนึ่งครั้งข้อ๒๒ให้สำนักงานจัดให้มีระบบการตรวจสอบภายในที่ดีและให้หน่วยงานตรวจสอบภายในของสำนักงานดำเนินการตรวจสอบเกี่ยวกับการเงินการบัญชีและการพัสดุ พร้อมข้อเสนอแนะและปัญหาอุปสรรคในการปฏิบัติงานของกองทุนตามระเบียบนี้แล้วรายงานต่อคณะกรรมการอย่างน้อยปีละหนึ่งครั้งประกาศ ณ วันที่ ๒๐มกราคม พ.ศ. ๒๕๔๘ปุระชัยเปี่ยมสมบูรณ์รองนายกรัฐมนตรีประธานกรรมการส่งเสริมและประสานงานผู้สูงอายุแห่งชาติวิชชุตา/ผู้จัดทำ๑๙ ธันวาคม ๒๕๕๔ปริญสินีย์/ปรับปรุง๒๐ กันยายน ๒๕๕๖[๑] ราชกิจจานุเบกษาเล่ม ๑๒๒/ตอนพิเศษ ๒๕ ง/หน้า ๑๐๓/๒๓ มีนาคม ๒๕๔๘